SL Uradni list Evropske unije C 190/7

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2008/C 190/06)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„CASTAGNA DI VALLERANO“

ES št.: IT/PDO/005/0474/03.03.2005

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministero delle Politiche agricole alimentari e forestali Naslov: Via XX Settembre, 20 — I-00187 Roma Tel.: (39) 06 481 99 68 Faks: (39) 06 42 01 31 26 E-mail: qpa3@politicheagricole.gov.it

2. Vlagatelj:

Naziv: Associazione Castanicoltori Vallecimina Naslov: Via Torrione, 5 — I-01030 Vallerano (VT) Tel./faks: (39) 0761 75 19 49 E-mail: vallecimina@libero.it Sestava: Pridelovalec/predelovalec ( X ) drugi ( )

3. Vrsta proizvoda:

Skupina 1.6 – Sadje, zelenjava in žito, v naravnem stanju ali predelani – Kostanj

4. Specifikacija:

(Povzetek zahtev v skladu s členom 4(2) Uredbe Sveta (ES) št. 510/2006)

4.1 Ime: „Castagna di Vallerano“

4.2 Opis: Zaščitena označba porekla „Castagna di Vallerano“ je pridržana za kostanj v lokalnem ekotipu „Castanea sativa Miller“, ki se prideluje na območju iz točke 4.3, z naslednjimi značilnostmi:

lokalni ekotip – „Castanea sativa Miller“,

velik (50–70 plodov/kg svežega proizvoda),

srednji (71–95 plodov/kg svežega proizvoda),

majhen (96–120 plodov/kg svežega proizvoda),

navadno ovalen, včasih okrogel, s koničastim vrhom, ki se zaključi z baklastim čopkom (torcia); s pravokotno, navadno ploščato liso, ki ne sega na strani ploda,

tanko, rdečkasto rjavo ostenje, ki se zlahka lupi, s 25 do 30 dvignjenimi, temneje obarvanimi navpičnimi progami,

ovojnica svetlo rjave barve, ki navadno ne prodira v glavne brazde semena,

nizek delež ločenih plodov,

seme nima skoraj nobenih brazd na površini in ima belo, hrustljavo meso s prijetnim, sladkim okusom, ki se ne razkuha.

Analiza: užitni del: 84–88 %, lupina: 12–16 %. Sestava v 100 g užitnega dela: voda: 51–60 %, beljakovine: 2,5–3,2 %; maščobe: 1,4–1,6 %; ogljikovi hidrati: 38–44 %; kalij: 400–440 mg.

4.3 Geografsko območje: Proizvodno območje kostanja „Castagna di Vallerano“ je izključno območje občine Vallerano (VT).

4.4 Dokazilo o poreklu: Nasadi kostanja za pridelavo plodov so vpisani v ustrezni register, ki ga vodi in posodablja pristojni nadzorni organ, da se tako omogoča učinkovit sistem zagotavljanja sledljivosti med postopkom pridelave.

Zahtevki za spremembe vpisa morajo biti predloženi vsako leto pred 30. aprilom.

4.5 Metoda pridobivanja: Specifikacija med drugim zahteva, da so razdalja med sadikami, načini gojenja ter sistemi rednega in večletnega obrezovanja v skladu s tradicionalno lokalno prakso, vendar je treba vseeno zagotoviti gostoto od 50 do 100 sadik na hektar. Dovoljeno je namakanje.

Obiranje plodov poteka vsako leto med 20. septembrom in 10. novembrom, ročno ali z vlečnimi obiralnimi stroji za izsesavanje ali samohodnimi obiralnimi stroji, primernimi za zagotavljanje nepoškodovanosti plodov.

Donos znaša od 2 t/ha do 6 t/ha.

Konzerviranje proizvoda mora potekati s pomočjo hladne kopeli brez dodajanja kakršnih koli dodatkov ali s sterilizacijo, ki ji sledi topla kopel, prav tako brez dodatkov.

Kostanj se nato še vlažen zloži v kupe in po krajšem času raztrese po tleh, da se preberejo in odstranijo plesnivi plodovi. V prvih dneh je treba kostanj pogosto obračati, ročno ali z lesenimi lopatami, da se hitreje posuši. Druga možnost za hitro sušenje je zlaganje kostanja v posebne posode, ki se lahko vsakodnevno polnijo in praznijo.

Po spiranju se kostanj strese v ohlajevalno kad, v kateri ostane približno 15–30 minut, pri čemer hkrati poteka avtomatsko posnemanje, s katerim se izločijo slabi plodovi, ki splavajo na gladino in se odstranijo z ustreznim orodjem.

Po odcejanju in sušenju sledijo faze krtačenja, sortiranja in razvrščanja po velikosti.

Vsa pridelava, sortiranje, razvrščanje po velikosti, predelava in konzerviranje plodov se mora izvajati na območju pridelave, ki je navedeno v točki 4.3. Pakiranje se lahko izvaja tudi zunaj območja, navedenega v točki 4.3.

4.6 Povezava: Območje pridelave, ki vključuje celotno občino Vallerano, je primerno zlasti za gojenje kostanja, kar omogočajo značilnosti prsti, ki ima globoke, hladne, dobro osušene plasti iz vulkanskega lehnjaka, ki je bogat z organskimi snovmi, zaradi česar je prst zelo rodovitna. Podnebje na tem območju je še posebej primerno za pridelavo kostanja.

To območje ima stalno, celinsko podnebje z vročimi poletji in ostrimi, vlažnimi zimami. Letni razpon temperature je precej širok, vendar je količina padavin omejena, čeprav so padavine porazdeljene prek celega leta.

Nasadi kostanja, ki rastejo na tleh vulkanskega izvora na nadmorski višini 400–500 m, dajejo kostanj odlične kakovosti. Dejavniki prsti in podnebja ter vzporedne človekove dejavnosti (tehnika cepljenja in nasploh gojenja, ki je primerno za te vrste) so več stoletij izvajali velik izbirni pritisk na lokalni ekotip „Castanea sativa Miller“ na območju Vallerana, kar se kaže v izboru lokalnih ekotipov, ki so prilagojeni lastnostim prsti in podnebja območja in so danes dobro ukoreninjeni v njem, z dragocenimi posebnostmi, ki sooblikujejo značilni proizvod, znan kot „Castagna di Vallerano“.

Ti posebni okoljski in podnebni dejavniki so s staro, tradicionalno prakso domačinov po zaslugi gojitvenih znanj, stalnemu iskanju in udejanjanju tradicionalnih posebnih tehnik, predvsem glede stalnih izboljšav, prispevali k oblikovanju prave kulture kostanja z vsemi pripadajočimi gospodarskimi, kmetijskimi in gastronomskimi vidiki, ki jih opisuje kmetijska in znanstvena literatura.

Povezavo med Valleranom in kostanjem potrjujejo v lehnjak skopane jame s koriti za hladno obdelavo kostanja (kleti), v katerih se proizvod še vedno pripravlja za shranjevanje. Lahko bi rekli, da nasadi kostanja za pridelavo plodov na območju Vallerana obstajajo že od nekdaj.

Drevesa so bila tam že od nekdaj in gotovo so bila tam pred gojenjem drugih, tudi drevesnih vrst, in velik del zemlje, na kateri se prideluje kostanj, se ni nikoli uporabljal za noben drug pridelek.

To je izoblikovalo nekatere značilne poklice, ki jih opravljajo prebivalci Vallerana, in vplivalo na splošni razvoj tega družbenega okolja, in tudi okolja, ki je povezano s pridobivanjem kostanja.

Ta vpliv je opazen tudi v lokalni arhitekturi, v tvorbah, lokalno znanih kot „radicci“, ki jih je mogoče najti v kostanjevih gozdovih, in v številnih jamah, izkopanih v skalnato podlago iz lehnjaka, na kateri je bilo zgrajeno to starodavno mesto, opremljenih s „koriti“ in „rezervoarji“.

Jame v lehnjaku so se uporabljale za oskrbovanje in varovanje kostanja, medtem ko so se „radicci“ uporabljali za sušenje kostanja. Te tvorbe kažejo, da je kostanj dobro ukoreninjen in stalen sestavni del življenja tega območja.

V delu „Vallerano e le Confraternite“, ki je bilo objavljeno leta 1996, je monsinjor Manfredo Manfredi izjavil, da je bila prodaja kostanja glavni vir dohodka v lokalnih bratovščinah.

V reviji Geografica Italiana 87 (1980) je zapisano, da so kostanj pridelovali že leta 1500. Leta 1584 je princ Farnese dovolil izvažati kostanj le v sosednje države, ki so ga bile sposobne plačati z žitom.

Zapisnik Mednarodne konvencije v Spoletu leta 1993 opisuje Vallerano kot najpomembnejše središče pokrajine Viterbo za pridelavo in trženje kostanja.

Zaradi primernega okoliša za proizvodnjo kakovostnih proizvodov je Vallerano postal eno od osrednjih središč pridelave in trženja kostanja.

4.7 Nadzorni organ:

Naziv: Camera di commercio industria artigianato e agricoltura di Viterbo Naslov: Via F.lli Rosselli, 4 — I-01100 Viterbo Tel.: (39) 0761 2341 Faks: (39) 0761 345755 E-mail: camera.commercio.viterbo@vt.legalmail.camcom.it

4.8 Označevanje: „Castagna di Vallerano“ se daje v promet v vrečkah iz primernega materiala, ki tehtajo 1, 3, 5, 10, 20 in 30 kg.

Vrečke je treba zapečatiti tako, da ni mogoče prazniti vsebine brez poškodbe pečata.

Pečat je sestavljen iz neodstranljive nalepke z naslednjim besedilom:

Pri zaščiteni označbi porekla „Castagna di Vallerano“ je prepovedano dodajanje kakršne koli dodatne omembe ali opisa, vključno s pridevniki, kot so „extra“ (poseben), „fine“ (odličen), „selezionata“ (izbran), „superiore“ (boljši) ipd.

Logotip oznake je ovalen in prikazuje profil Vallerana v temno rjavi, beli in modri barvi v kostanju, nad katerim je Monti Cimini v profilu srednje rjave barve.

Pisava in velikost črk:

D.O.P.: Bauer Bodoni krepko (14)

„Castagna di Vallerano“: Amaze krepko (27)

Uporabljene barve:

Rjava

Profil Vallerana: C0 M56 Y60 K47

Rjava

Profil Monti Cimini: C0 M28 Y30 K23,5

Modra: C100 M60 Y0 K20

(1) UL L 93, 31.3.2006, str. 12.